
A V I Z

asupra propunerii legislative  pentru modificarea art.14 din
Legea nr. 44/1994 privind veteranii de război, precum şi unele drepturi ale invalizilor şi văduvelor de război


In conformitate cu prevederile art. 95 din Regulamentul Camerei Deputaţilor, republicat, Comisia pentru egalitatea de şanse pentru femei şi bărbaţi a fost sesizată, spre dezbatere şi avizare, cu propunerea  legislativă pentru modificarea art.14 din Legea nr. 44/1994 privind veteranii de război, precum şi unele drepturi ale invalizilor şi văduvelor de război   (Pl.x.739/5 octombrie 2007), Camera Deputaţilor fiind Cameră decizională.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă menţionată  mai sus, în şedinţa din  29 noiembrie 2007.

Membrii comisiei  au examinat propunerea legislativă, care a fost respinsă de Senat în şedinţa din data de 31 octombrie 2007, expunerea de motive, avizul favorabil al Consiliului Legislativ nr. 610/15.05.2007, avizul „favorabil” al Consiliului Economic şi Social, precum şi punctul de vedere „negativ” al Guvernului.

In urma dezbaterilor, membrii Comisiei  pentru egalitatea de şanse pentru femei şi bărbaţi au avizat favorabil, cu unanimitate de voturi, propunerea legislativă. 

